CELEX: 32016R2290
Language: sk
Date: 2016-12-16 00:00:00
Title: Vykonávacie nariadenie Komisie (EÚ) 2016/2290 zo 16. decembra 2016, ktorým sa schvaľuje kyselina peroxyoctová ako existujúca účinná látka na použitie v biocídnych výrobkoch typu 11 a 12 (Text s významom pre EHP )

17.12.2016   
            
            
               SK
            
            
               Úradný vestník Európskej únie
            
            
               L 344/71
            
         VYKONÁVACIE NARIADENIE KOMISIE (EÚ) 2016/2290
   zo 16. decembra 2016,
   ktorým sa schvaľuje kyselina peroxyoctová ako existujúca účinná látka na použitie v biocídnych výrobkoch typu 11 a 12
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:
   
               (1)
            
            
               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Tento zoznam obsahuje kyselinu peroxyoctovú.
            
         
               (2)
            
            
               Kyselina peroxyoctová bola hodnotená z hľadiska použitia vo výrobkoch typu 11 (konzervačné prostriedky na chladiace a spracovateľské systémy využívajúce kvapaliny), a výrobkoch typu 12 (konzervačné prostriedky proti tvorbe slizu) opísaných v prílohe V k nariadeniu (EÚ) č. 528/2012.
            
         
               (3)
            
            
               Ako hodnotiaci príslušný orgán bolo určené Fínsko, ktoré predložilo 3. júla 2015 hodnotiace správy spolu so svojimi odporúčaniami.
            
         
               (4)
            
            
               Výbor pre biocídne výrobky sformuloval 14. júna 2016, v súlade s článkom 7 ods. 2 delegovaného nariadenia (EÚ) č. 1062/2014 a s prihliadnutím na závery hodnotiaceho príslušného orgánu, stanoviská Európskej chemickej agentúry.
            
         
               (5)
            
            
               Na základe daných stanovísk možno vychádzať z toho, že biocídne výrobky typu 11 a 12 s obsahom kyseliny peroxyoctovej vyhovujú požiadavkám článku 19 ods. 1 písm. b) nariadenia (EÚ) č. 528/2012, pokiaľ sú splnené určité špecifikácie a podmienky súvisiace s ich použitím.
            
         
               (6)
            
            
               Preto je vhodné schváliť kyselinu peroxyoctovú na používanie v biocídnych výrobkoch typu 11 a 12 s výhradou splnenia určitých špecifikácií a podmienok.
            
         
               (7)
            
            
               Kyselina peroxyoctová sa nachádza vo vodnom roztoku, ktorý obsahuje kyselinu octovú a peroxid vodíka. Vzhľadom na prítomnosť peroxidu vodíka, ktorý sa môže používať pri výrobe prekurzorov výbušnín, by autorizáciami biocídnych výrobkov s obsahom kyseliny peroxyoctovej nemalo byť dotknuté nariadenie Európskeho parlamentu a Rady (EÚ) č. 98/2013 (3).
            
         
               (8)
            
            
               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,
            
         PRIJALA TOTO NARIADENIE:
   Článok 1
   Kyselina peroxyoctová sa schvaľuje ako účinná látka na použitie v biocídnych výrobkoch typu 11 a 12, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).
   
      (3)  Nariadenie Európskeho parlamentu a Rady (EÚ) č. 98/2013 z 15. januára 2013 o uvádzaní prekurzorov výbušnín na trh a ich používaní (Ú. v. EÚ L 39, 9.2.2013, s. 1).
   
      PRÍLOHA
      
                  Bežný názov
               
               
                  Názov IUPAC
                  Identifikačné čísla
               
               
                  Minimálny stupeň čistoty účinnej látky (1)
                  
               
               
                  Dátum schválenia
               
               
                  Dátum skončenia platnosti schválenia
               
               
                  Typ výrobku
               
               
                  Osobitné podmienky
               
            
                  kyselina peroxyoctová
               
               
                  Názov IUPAC:
                  kyselina peroxietánová
                  EC č.: 201-186-8
                  CAS č.: 79-21-0
               
               
                  Špecifikácia je založená na východiskových materiáloch, ktorými sú peroxid vodíka a kyselina octová, používaných na výrobu kyseliny peroxyoctovej.
                  Kyselina peroxyoctová vo vodnom roztoku s obsahom kyseliny octovej a peroxidu vodíka.
               
               
                  1. júla 2018
               
               
                  30. júna 2028
               
               
                  11
               
               
                  Autorizácie biocídnych výrobkov podliehajú splneniu týchto podmienok:
                  
                              1.
                           
                           
                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                           
                        
                              2.
                           
                           
                              Vzhľadom na prítomnosť peroxidu vodíka autorizáciami biocídnych výrobkov nie je dotknuté nariadenie (EÚ) č. 98/2013.
                           
                        
                              3.
                           
                           
                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť:
                              
                                          a)
                                       
                                       
                                          priemyselným a profesionálnym používateľom;
                                       
                                    
                                          b)
                                       
                                       
                                          morským vodám v prípade výrobkov používaných v prietočných chladiacich systémoch;
                                       
                                    
                                          c)
                                       
                                       
                                          pôde a povrchovým vodám v prípade výrobkov používaných vo veľkých otvorených recirkulačných chladiacich systémoch.
                                       
                                    
                        
            
                  12
               
               
                  Autorizácie biocídnych výrobkov podliehajú splneniu týchto podmienok:
                  
                              1.
                           
                           
                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                           
                        
                              2.
                           
                           
                              Vzhľadom na prítomnosť peroxidu vodíka sa autorizáciami biocídnych výrobkov nesmie dotýkať nariadenie (EÚ) č. 98/2013.
                           
                        
                              3.
                           
                           
                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť priemyselným a profesionálnym používateľom.
                           
                        
            
         (1)  Čistota uvedená v tomto stĺpci predstavuje minimálny stupeň čistoty účinnej látky hodnotenej podľa článku 89 ods. 1 nariadenia (EÚ) č. 528/2012. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.